Source: http://docplayer.fi/1036606-05-2012-varautuminen-elakeaikaan-vapaaehtoisen-saastamisen-laajuus-elaketurvakeskus-sanna-tenhunen-elaketurvakeskuksen-raportteja.html
Timestamp: 2018-05-26 09:23:15+00:00
Document Index: 3275079

Matched Legal Cases: ['kko ', 'kko ', 'kko ', 'kko ', 'kko ', 'kko ']

05/2012. Varautuminen eläkeaikaan. vapaaehtoisen säästämisen laajuus. Eläketurvakeskus. Sanna Tenhunen ELÄKETURVAKESKUKSEN RAPORTTEJA - PDF
05/2012. Varautuminen eläkeaikaan. vapaaehtoisen säästämisen laajuus. Eläketurvakeskus. Sanna Tenhunen ELÄKETURVAKESKUKSEN RAPORTTEJA
Download "05/2012. Varautuminen eläkeaikaan. vapaaehtoisen säästämisen laajuus. Eläketurvakeskus. Sanna Tenhunen ELÄKETURVAKESKUKSEN RAPORTTEJA"
1 05/2012 ELÄKETURVAKESKUKSEN RAPORTTEJA Varautuminen eläkeaikaan vapaaehtoisen säästämisen laajuus Sanna Tenhunen Eläketurvakeskus PENSIONSSKYDDSCENTRALEN
3 05/2012 ELÄKETURVAKESKUKSEN RAPORTTEJA Varautuminen eläkeaikaan vapaaehtoisen säästämisen laajuus Sanna Tenhunen Eläketurvakeskus PENSIONSSKYDDSCENTRALEN
4 Eläketurvakeskus ELÄKETURVAKESKUS Puhelin Faksi Pensionsskyddscentralen PENSIONSSKYDDSCENTRALEN Telefon Fax Finnish Centre for Pensions FI Eläketurvakeskus Finland Telephone Fax Tampereen Yliopistopaino Oy Juvenes Print Tampere 2012 ISBN (nid.) ISBN (PDF) ISSN-L ISSN (painettu) ISSN (verkkojulkaisu)
5 SAATE Lakisääteinen eläkejärjestelmä kattaa suuren osan suomalaisten eläkeaikaan varautumisen tarpeesta. Eläkejärjestelmän takaamaa toimeentulon tasoa voi halutessaan täydentää vapaaehtoisen säästämisen avulla. Tärkeä vapaaehtoisen säästämisen tarpeeseen heijastuva tekijä on luottamus lakisääteisen eläketurvan kestävyyteen. Vapaaehtoinen säästäminen eläkeaikaan varautumisen vaihtoehtona korostuu, jos luottamus lakisääteisen eläkejärjestelmän tulevaisuuteen jää heikoksi tai jos eläkkeiden tason pelätään jäävän tulevaisuudessa riittämättömäksi. Tässä raportissa tarkastellaan suomalaisten vapaaehtoisen eläkeaikaan varautumisen yleisyyttä, sen taustatekijöitä ja säästämättä jättämisen syitä. Taustalla tarkastellaan samalla eläketurvan tuntemisen ja eläkejärjestelmään kohdistuvan luottamuksen yhteyttä säästämiseen. Raportti on osa kyselytutkimukseen pohjautuvaa Luottamus eläketurvaan -hanketta. Tutkimusta ovat sen edetessä kommentoineet muun muassa Mervi Takala, Nina Kahma, Mikko Kautto, Liisa-Maria Palomäki, Juha Rantala, Risto Vaittinen ja Ulla Hämäläinen. Raportin on taittanut Merja Raunis. Kannen suunnittelusta vastasi Katri Saarteinen. Kiitän lämpimästi kaikkia mukana olleita avusta. Raporttiin mahdollisesti jääneistä virheistä vastaan luonnollisesti itse. Sanna Tenhunen
7 ABSTRAKTI Tässä tutkimuksessa tarkastellaan suomalaisten varautumista eläkeaikaan. Tutkimus perustuu Eläketurvakeskuksen vuonna 2011 keräämään Luottamus eläketurvaan -kyselyaineistoon, jossa kartoitettiin muun muassa suomalaisten käsityksiä lakisääteisen eläkejärjestelmän luotettavuudesta ja eläkejärjestelmän tuntemisesta sekä tiedusteltiin yksityisen eläkeaikaan varautumisen yleisyyttä. Erityispiirteenä suomalaisten säästämisessä on kattava lakisääteinen eläkejärjestelmä, joka heijastuu yksityisen varautumisen rooliin eläkeajan kulutuksen rahoittamisessa. Laaja lakisääteinen eläkejärjestelmä voi korvata yksityistä eläkeaikaan varautumista vain siinä tapauksessa, että sen ominaisuudet tunnetaan, ansaitut eläkkeet maksetaan ja järjestelmän jatkuvuuteen ja kykyyn maksaa luvatut eläkkeet luotetaan riittävän laajasti. Tämän raportin tavoitteena on tarkastella eläkeaikaa varten tapahtuvan säästämisen yleisyyttä, sen taustatekijöitä ja säästämättä jättämisen syitä. Toinen tavoite on tutkia eläkejärjestelmään kohdistuvan luottamuksen ja eläkejärjestelmän tuntemisen yhteyttä yksityiseen säästämiseen eläkeaikaa varten. Tulosten mukaan kaksi viidestä on varautunut eläkeaikaan säästämällä. Miesten ja naisten välillä ei ole eroa, mutta ikääntyneemmät, korkeammin koulutetut, yrittäjät ja paremmaksi taloudellisen tilanteensa kokevat säästävät keskimääräistä useammin. Yli puolet säästämättä jättäneistä ilmoitti syyksi sen, ettei heillä ole taloudellista mahdollisuutta säästää. Muita syitä olivat aie säästää vasta myöhemmin sekä usko siihen, että tulee toimeen eläkeaikanaan ilman säästämistä. Eläkeaikaa varten säästäneet kokevat tuntevansa eläkejärjestelmän paremmin kuin säästämättä jättäneet. Parempi eläkejärjestelmän tunteminen on myös yhteydessä korkeampaan luottamukseen eläkejärjestelmää kohtaan. Luottamuksen ja säästämisen välinen yhteys ei yksiselitteisesti viittaa siihen, että eläkeaikaan varautuminen heijastelisi epäluottamusta lakisääteiseen järjestelmään.
8 ABSTRACT This study explores private saving for the retirement period and is based on the Trust in the pension system -survey collected in 2011 by the Finnish Centre for Pensions. Among other things, the survey considered Finns opinions towards the trustworthiness of the pension system and the level of their knowledge of pensions. The incidence of private saving for the retirement period was also covered. A special feature reflecting the role of private savings in financing retirementperiod consumption is Finland s comprehensive, statutory pension system. The extensive pension system can replace private preparation only if its features are known, earned pensions are being paid and the trust in the systems continuity and ability to cover promised liabilities is wide enough. This study considers how common it is for individuals to save privately for the retirement period and what the reasons are for not saving. It also examines the link between information on pensions, the trust in the pension system and saving. According to this study, two out of five Finns have prepared for the retirement period by saving. There is no difference between men and women, but the older, the more educated, the self-employed and those in a better financial situation tend to save more often than the average Finn. More than half of those who have not saved reported financial restrictions to be the reason for not saving. Other common reasons were the intention to save later and a belief in managing during the retirement period without saving. Those who have saved for the retirement period feel they know the pension system better than those who have not saved. Better knowledge is also linked to higher confidence in the pension system. Trust in the subsistence given by the pension system is higher among those who have saved. However, the link between trust and saving does not unequivocally mean that saving for the retirement period would reflect mistrust in the pension system.
9 TIIVISTELMÄ Eläkeaikaan varautumisen tarpeellisuuden arviointi on haasteellinen tehtävä. Säästämisen ja eläkeajan välinen pitkä, mahdollisesti vuosikymmenien mittainen aikaväli vaikeuttaa säästämistarpeen arviointia. Säästämispäätöksen taustalla vaikuttavat paitsi omat toiveet ja tarpeet, myös säästämis- ja eläkeajan pituuteen liittyvä epävarmuus, säästetyn varallisuuden tuottoihin liittyvät riskit sekä lakisääteisen järjestelmän kautta saatava eläkeajan tulo. Suomessa lakisääteisen eläkejärjestelmän kautta saatavan eläketulon osuus eläkeajan toimeentulosta on merkittävä. Siksi kysymys luottamuksesta lakisääteisen eläkejärjestelmän tuomaan toimeentuloon nousee esille tekijänä, joka voi heijastua vapaaehtoisen säästämisen laajuuteen. Erilaiset varautumistavat ovat periaatteessa toisiaan korvaavia tapoja säästää eläkeaikaa varten. Lakisääteisen järjestelmän ja muiden säästämistuotteiden ominaisuuksien tunteminen on tärkeää sekä tarkoituksenmukaisten säästämispäätösten tekemiseksi että oikean käsityksen muodostamiseksi varautumistapojen riskeistä ja luotettavuudesta. Lakisääteinen eläkejärjestelmä takaa sen, että kaikki varautuvat eläkeaikaan ainakin jonkin verran. Koska varautumistarve vaihtelee henkilöiden välillä, osa säästää myös vapaaehtoisesti eläkeaikaa varten. Varautumismahdollisuuksiin ja -tarpeisiin vaikuttaa henkilön vaihe elinkaarella ja työuralla sekä taloudelliset mahdollisuudet säästää. Säästämisen taustalla voi olla tulevaan kulutustasoon liittyvä mieltymys, pelko kulutustarpeiden äkillisestä lisääntymisestä esimerkiksi terveydentilan heikentymisen seurauksena tai huoli lakisääteisen eläkejärjestelmän takaamasta toimeentulosta. Psykologisen taloustieteen tutkimuksissa on noussut esiin myös huomioita, että kaikki eivät varaudu eläkeaikaan riittävästi. Tulevaisuuteen varautumatta jättäminen voi olla seurausta huonosta talous- ja eläkeasioiden tuntemisesta tai kärsimättömyydestä lykätä kulutusmahdollisuuksia myöhemmäksi. Tämän raportin tavoitteena on selvittää eläkeaikaan varautumisen yleisyyttä ja sen taustatekijöitä. Aineistona tutkimuksessa on käytetty Eläketurvakeskuksen keräämää Luottamus eläketurvaan -kyselyaineistoa, johon on liitetty rekisteritietoja. Vuonna 2011 toteutetussa kyselyssä tiedusteltiin vastaajien käsityksiä eläkeasioiden tuntemisesta, heidän taloudellisesta tilanteesta ja toimeentulosta, arviota eläkejärjestelmän tulevasta kehityksestä sekä näkemyksiä luottamuksesta. Lisäk-
10 si vastaajilta kysyttiin heidän varautumisesta eläkeaikaan, heidän käsitystään omien säästöjen ja varallisuuden merkityksestä sekä varautumatta jättämisen syitä. Kaksi viidestä vuotiaasta suomalaisesta ilmoitti varautuneensa eläkeaikaan säästämällä. Säästöjen merkitys koetaan usein pieneksi. Vajaa puolet säästäneistäkin arvioi omien säästöjen ja varallisuuden merkityksen eläkeajan toimeentulon osana erittäin pieneksi tai pieneksi. Miesten ja naisten säästämisyleisyydessä ei ollut eroa. Säästäminen oli yleisintä ikäjakauman keskivaiheilla ja vanhemmissa ikäluokissa, korkeamman koulutustason ja paremmassa taloudellisessa tilanteessa olevien kohdalla. Säästämistä tapahtuu myös alemmissa tuloryhmissä ja nuorten keskuudessa. Erityisesti yrittäjät erottuivat joukosta, heistä hieman yli kaksi kolmannesta oli varautunut eläkeaikaan säästämällä. Lakisääteistä eläkejärjestelmää koskeva tieto on tärkeää säästämistarpeen arvioinnissa ja luottamukseen liittyvän käsityksen muodostamisessa. Suomalaisista vajaa viidennes koki tuntevansa eläkejärjestelmän vähintään melko hyvin ja kaksi viidestä arvioi eläkejärjestelmän tuntemisensa huonoksi tai melko huonoksi. Eläkeaikaa varten säästäneiden joukossa eläkejärjestelmän tuntemisen taso arvioitiin hieman keskimääräistä korkeammaksi. Eläkejärjestelmää paremmin tuntevat myös luottivat eläkejärjestelmään keskimääräistä useammin. Mikäli eläkeaikaan varautumisen taustalla olisi epäluottamus nykyistä eläkejärjestelmää kohtaan, alhaisemman luottamuksen olettaisi olevan yhteydessä yleisempään säästämisen. Teoria varautumistapojen korvaavuudesta tukisi tämän suuntaista yhteyttä. Kuitenkin tulosten mukaan luottamus eläkejärjestelmän takaamaan toimeentuloon on eläkeaikaa varten säästäneiden joukossa korkeampi kuin säästämättä jättäneiden joukossa. Laajemmassa, taustatekijöiden yhtäaikaiset vaikutukset huomioivassa tarkastelussa luottamus eläkejärjestelmän takaamaan kohtuulliseen toimeentuloon ei ollut yhteydessä säästämisen yleisyyteen. Sen sijaan säästäminen osoittautui yleisemmäksi niiden joukossa, jotka suhtautuvat epäilevästi eläkelupauksen pitävyyteen. Jälkimmäinen tulos antaa sen suuntaisia viitteitä, että yksityinen varautuminen eläkeaikaan voi heijastella jossain määrin myös huolta siitä, että tulevaisuudessa maksettavien eläkkeiden jäävän jälkeen tasosta, millä niiden nykyhetken säännösten valossa ajatellaan olevan. Luottamuksen ja säästämisen välinen yhteys ei kuitenkaan yksiselitteisesti tue näkemystä, että eläkeaikaan varautuminen heijastelisi epäluottamusta lakisääteiseen järjestelmään ja sen takaamaan eläketurvaan. Selvästi yleisin syy jättää säästämättä eläkeaikaa varten on taloudellinen: yli puolet säästämättä jättäneistä ilmoittaa syyksi sen, ettei heillä ole taloudellista mahdollisuutta säästää. Lisäksi samansuuntaisia vastauksia tulee esiin myös avo-
11 vastauksissa, jossa muun muassa velkojen takaisinmaksu kerrotaan säästämättä jättämisen syyksi. Taloudellisista syistä säästämättä jättäneissä on yhtä paljon miehiä ja naisia, eikä ikäryhmienkään välillä ole suuria eroja. Luottamus eläkejärjestelmään on keskimääräistä alhaisempaa niiden joukossa, jotka eivät ole varautuneet eläkeaikaan taloudellisista syistä. Säästämisen lykkäämisen tai nykykulutuksen painotuksen syyksi ilmoittaneiden ryhmissä käsitys omasta eläkejärjestelmän tuntemisesta ei juurikaan eroa keskimääräisestä. Tämä tulos ei tue psykologisen taloustieteen löydöstä siitä, että säästämättömyyden taustalla olisi Suomen tapauksessa tiedon tasoon liittyvä ongelma. Nuorten ja opiskelijoiden painottuminen antavat ennemminkin viitteitä siitä, että näissä ryhmissä on aidosti tarkoituksenmukaista painottaa nykykulutusta ja mahdollisesti säästää eläkeaikaa varten vasta myöhemmin. Sen sijaan ryhmä, joka ei ole varautunut eläkeaikaa varten ja ilmoittaa syyksi sen, etteivät ole tulleet ajatelleeksi säästämistä, ei tunne eläkejärjestelmää hyvin. Tässä ryhmässä voi esiintyä virheellisiä käsityksiä eläkeajan toimeentulosta. Lähes viidennes säästämättä jättäneistä perusteli päätöstään sillä, ettei heidän tarvitse säästää vaan he tulevat eläkeaikanaan toimeen jo kertyneen varallisuuden, tulevan perinnön tai muiden keinojen avulla. Miehet uskovat naisia useammin tulevansa toimeen ilman säästämistä. Nuorten, työttömien ja yrittäjien keskimääräistä alhaisempi osuus tässä ryhmässä voi kertoa näiden ryhmien käsityksestä siitä, että heidän kohdallaan eläkejärjestelmän takaama eläkeajan tulotaso voi jäädä toivottua matalammaksi. Ilman säästämistä toimeentuloonsa luottavien ryhmässä eläkejärjestelmän tunteminen arvioitiin keskimääräistä korkeammaksi. Myös eläke järjestelmään kohdistuva luottamus oli keskimääräistä korkeammalla tasolla.
13 SISÄLTÖ 1 Johdanto Taustaa ja kirjallisuutta Säästämisen ikäprofiili Lakisääteisen eläkejärjestelmän ja yksityisen säästämisen korvaavuus Mieltymykset ja osaaminen säästämispäätöksiä ohjaavina tekijöinä Kuluttajan käsitykset: mikä riittää ja mihin luottaa? Aineisto ja tutkimuksen kulku Tutkimusaineisto Tutkimuskysymykset Säästäminen eläkeaikaa varten Suomessa Eläkeaikaan varautumisen yleisyys Eläkeajan toimeentulo ja omien säästöjen merkitys Eläkejärjestelmän tunteminen ja siihen liittyvä luottamus säästämispäätöksen taustalla Eläkejärjestelmän tunteminen Eläkejärjestelmään kohdistuva luottamus Säästämisen taustatekijät regressiomallin avulla Demografiset tekijät Taloudellisen tilanteen merkitys Eläkejärjestelmän tunteminen ja luottamus Miksi ei säästetä? Taloudellisista syistä säästämättä jättäneet Nykyhetken kulutuksen painottajat Uskoo tulevansa toimeen ilman varautumista Muita säästökohteita, muu syy Yhteenveto...70 Kirjallisuus...74 Liite: Taustatekijöitä syille, ettei ole säästänyt eläke aikaa varten...78
15 Varautuminen eläkeaikaan vapaaehtoisen säästämisen laajuus 13 1 Johdanto Eläkeaikaan varautuminen säästämällä on moniulotteinen kysymys. Eläkeaikaan varautuminen on tärkeää, mutta riittävän valmistautumisen määrän arviointi on haastava tehtävä. Säästämispäätöksen takana on yhtäältä henkilön omat käsitykset siitä, minkä verran hän tarvitsee varoja eläkeaikanaan ja minkä verran hän haluaa siirtää nykykulutusta tulevaisuuteen säästämällä. Paitsi eläkeajan, myös säästämisajan pituuteen liittyy riskejä, jotka vaikeuttavat sopivan säästämismäärän arviointia. Toisaalta vaakakupissa painavat myös institutionaaliset rakenteet, kuten lakisääteinen eläkejärjestelmä ja julkiset palvelut, jotka osaltaan määrittävät yksityisten säästöjen tarvetta eläkeajalle. Kolmas, käytännön tasolla olennainen ulottuvuus eläkeaikaan varautumiselle on henkilön taloudelliset mahdollisuudet säästämiselle. Perimmäisin syy eläkeaikaan varautumiselle on se, että toimeentulo on varmistettava myös ajalle, kun ei enää kykene tekemään töitä. Taloustieteessä säästämistä tarkastellaan usein elinkaarimallin avulla. Mallin mukaan nuorena velkaannutaan, työuran aikana velat maksetaan pois ja aloitetaan säästäminen tulevaisuutta varten, ja lopuksi, työuran päätyttyä, kulutus rahoitetaan kertyneiden säästöjen avulla. Säästämisen määrään vaikuttavat myös henkilön oma suhtautuminen riskeihin sekä mieltymykset nykyisen ja tulevan kulutuksen välillä. Elinkaarimallin mukainen päättely säästämisen ikäprofiilista voi muuttua myös esimerkiksi perinnönjättömotiivin tai varovaisuuden motivoiman pahan päivän varalle säästämisen seurauksena. Tutkimusten mukaan säästäminen näyttääkin usein jatkuvan pitkälle eläkkeelle siirtymisen jälkeen, ja kertynyttä varallisuutta käytetään kulutuksen rahoittamiseen vähän. Eläkeaikaan varautumisen tarve vaihtelee yksilöiden välillä. Keskimääräisesti voidaan kuitenkin ajatella, että varautumisen tarve on samanlainen kaikkialla. Koska lakisääteisen eläkejärjestelmän ja julkisesti tarjottujen tai tuettujen palveluiden kattama osa varautumistarpeesta vaihtelee maittain, myös yksityisesti katettava osa vaihtelee. Korkean lakisääteisen eläketurvan tarjoamissa maissa yksityisen varautumisen tarve on alhaisempi kuin maissa, joissa lakisääteisen eläkejärjestelmän taso on matalampi.
16 14 ELÄKETURVAKESKUKSEN RAPORTTEJA Periaatteessa yksityinen säästäminen ja julkinen eläkejärjestelmä ovat ainakin jossain määrin toisensa korvaavia tapoja varautua eläkeaikaan. 1 Mikäli eläkejärjestelmä on kehittymätön, kattavuudeltaan tai tasoltaan heikko tai sen kyky maksaa luvattuja eläkkeitä tulevaisuudessa ei ole uskottava, on luonnollista, että kuluttajat painottavat yksityisiä säästöjä pitkän aikavälin säästämisen kohteina. Kuluttajien omat käsitykset varautumiskeinojen riskeistä, tuotoista ja muista heille tärkeistä ominaisuuksista ohjaavat säästämiskohteiden valintaa. Yksityiset säästöt ovat harvoin riski-, likviditeetti- ja vakuutusominaisuuksiltaan vertailtavissa julkisen eläkejärjestelmän kanssa. Suomessa on kattava lakisääteinen työeläkejärjestelmä, jonka myötä lähes kaikki varautuvat eläkeaikaan työeläkemaksun muodossa. Työeläkettä täydentää kansaneläke, joka turvaa vähimmäistoimeentulon eläkeaikana myös niille, jotka eivät saa työeläkettä tai se on jäänyt erittäin pieneksi. Lakisääteisen työeläkejärjestelmän kautta tapahtuvan varautumisen määrää voi hämärtää se, että työnantaja maksaa suurimman osan työeläkemaksusta. Tietoa työeläkkeen kertymisestä on kuitenkin pyritty parantamaan muun muassa lähettämällä työeläkeote, josta selviää siihen mennessä kertynyt eläke. Kansainvälisessä kirjallisuudessa eläkeaikaan varautumisella viitataan yleensä yksityisiin, vapaaehtoisiin eläkejärjestelyihin. Säästäminen eläkeaikaa varten ei tarkoita pelkästään verotukeen oikeutettuja vapaaehtoisia eläkevakuutuksia ja pitkäaikaissäästämistuotteita. Eläkeaikaa varten voi varautua myös sijoittamalla säästönsä esimerkiksi arvopapereihin, kiinteään omaisuuteen tai talletustilille. Näissä vaihtoehdoissa ei yleensä ole samanlaisia varallisuuden nostamiseen liittyviä rajoituksia kuin verotuetuissa säästämistuotteissa. Erilaisten säästämistarpeiden vuoksi on hyvä, että tarjolla on monenlaisia varautumisvaihtoehtoja. Luottamus säästämistuotteen tai eläkejärjestelmän tarjoavaan instituutioon on olennainen kuluttajien käyttäytymistä ohjaava tekijä. Yksityisillä markkinoilla luottamus heijastuu sijoituksesta vaadittuun korkoon. Jos sijoituksen takaisinsaamisen riski on suuri, sijoittajat vaativat korkeampaa kompensaatiota varojen sijoittamisesta kyseiseen kohteeseen. Jos kuluttajat eivät luota julkiseen järjestelmään, mutta kokevat yksityisten säästöjen olevan paremmin turvattuja, yksityinen varautuminen eläkeaikaan koetaan entistä tärkeämmäksi riittävien kulutusmahdollisuuksien takaamisessa eläkevuosille. 1 Kirjallisuudessa tähän viitataan usein syrjäyttämis- tai korvausvaikutuksella (crowding out effect). Sillä tarkoitetaan sitä, että yhden varautumistavan yleistyessä tarve ja kysyntä toiselle, vaihtoehtoiselle tavalle pienenee. Tässä raportissa ilmiöstä käytetään termiä korvausvaikutus.
17 Varautuminen eläkeaikaan vapaaehtoisen säästämisen laajuus 15 Tässä tutkimuksessa tarkastellaan suomalaisten eläkeaikaan varautumisen yleisyyttä ja sen taustatekijöitä. Tulosten mukaan kolme viidestä ei ole varautunut eläkeaikaan säästämällä. Taloudelliset tekijät näyttävät olevan yleisin syy sille, ettei eläkeaikaa varten ole säästetty. Erityispiirteenä suomalaisten säästämisessä on kattava lakisääteinen eläkejärjestelmä, jonka myötä yksityisen varautumisen rooli eläkeajan kulutuksen rahoittamisessa ei ole yhtä olennainen kuin monissa muissa maissa. Toisaalta laaja lakisääteinen eläkejärjestelmä voi korvata yksityistä eläkeaikaan varautumista vain siinä tapauksessa, että sen jatkuvuuteen ja kykyyn maksaa luvatut eläkkeet luotetaan riittävän laajasti. Toisena olennaisena tekijänä on eläkejärjestelmän tunteminen: sekä virheelliset että puutteelliset käsitykset eläkejärjestelmästä ja sen tarjoamasta turvasta todennäköisesti heijastuvat tarpeeseen varautua eläkeaikaan yksityisten säästöjen avulla. Tutkimuksen tavoitteena on kyselyyn perustuvan aineiston avulla tarkastella tarkemmin yksityisen eläkeaikaa varten säästämisen yhteyttä eläkejärjestelmän tuntemiseen ja eläkejärjestelmään kohdistuvaan luottamukseen. Tutkimuksen rakenne on seuraava: Toisessa luvussa käsitellään aikaisempaa kirjallisuutta säästämisen elinkaarimallista, varautumismuotojen korvaavuudesta sekä eläkejärjestelmään liittyvän tiedon ja luottamuksen merkityksestä säästämiselle. Kolmannessa luvussa esitellään aineisto ja tarkennetaan tutkimuskysymyksiä. Neljännessä luvussa esitellään tuloksia eläkeaikaan varautumisen yleisyydestä sekä käsityksiä siitä, miten tärkeässä roolissa omat säästöt ovat osana eläkeajan toimeentuloa. Viidennen luvun aiheena on eläkejärjestelmän tunteminen sekä luottamus eläkejärjestelmään. Kuudennessa luvussa yhdistetään edellä käsitellyt taustatekijät yhteen ja tarkastellaan regressiomallin avulla taustatekijöiden yhtäaikaisia vaikutuksia. Seitsemännessä luvussa palataan tarkastelemaan syitä, minkä vuoksi suurempi osa suomalaisista ei säästä tai ole säästänyt eläkeaikaa varten. Psykologisen taloustieteen saralla on otettu esiin tuloksia, että mieltymykset nykyhetken kulutukseen ja mahdollisesti virheelliset käsitykset omasta kyvystä säästää myöhemmin voivat johtaa liian alhaiseen eläkeaikaan varautumiseen. Luvussa tarkastellaan, onko suomalaisten säästämiskäyttäytymisessä merkkejä tällaisista tekijöistä. Viimeisessä luvussa on yhteenveto.
18 16 ELÄKETURVAKESKUKSEN RAPORTTEJA 2 Taustaa ja kirjallisuutta Taloudellinen varautuminen eläkeaikaan on pitkän aikavälin toimintaa. Ensimmäisten eläkeaikaa varten tehtyjen säästöjen ja eläkkeelle siirtymisen välillä voi aikaa olla kulunut lähes puoli vuosisataa. Pitkän aikavälin vuoksi sopivan varautumisen tason arviointi on haastava tehtävä. Säästämisajan pituuteen, säästöjen sijoituskohteiden arvon kehitykseen ja tuottoon sekä eläkeajan pituuteen ja kulutustarpeisiin liittyy epävarmuutta. Säästäminen vaihtelee iän mukaan. Velkaantuminen, säästäminen ja kertyneen varallisuuden purkaminen ovat keinoja tasoittaa kulutusta myös ajalle, jolloin ei pysty hankkimaan toimeentuloaan työnteolla. Empiiriset tutkimukset säästämisestä ovat kuitenkin osoittaneet, ettei säästäminen ole yksiselitteisesti iästä riippuvaa toimintaa. Esimerkiksi säästämisen muut motiivit, kuten perinnönjättömotiivi tai pahan päivän varalle säästäminen vaikuttavat säästämispäätöksiin. Suomessa lakisääteinen eläkejärjestelmä muodostaa suuren osan eläkeajan tuloista. Jos henkilö haluaa ja hänen taloudellinen tilanteensa sen sallii, eläkeajan toimeentuloa voi täydentää myös omien säästöjen avulla. Erilaiset säästämistuotteet, kuten lakisääteinen eläkejärjestelmä, yksityiset eläkevakuutukset ja muut yksityiset säästöt esimerkiksi talletuksiin, arvopapereihin tai omistusasuntoon, ovat periaatteessa toisensa korvaavia instrumentteja. Eläkeaikaan varautumisessa säästämisen näkökulmasta olennaisempaa on varautumisen määrä kuin käytetyt instrumentit. Eri varallisuuslajeihin ja säästötuotteisiin liittyvien riskien ja vakuutusominaisuuk sien myötä tuotteet eivät kuitenkaan ole toistensa täydellisiä korvikkeita. Painottamalla erilaisia säästämisinstrumentteja kukin voi koota omien mieltymystensä mukaisen yhdistelmän eläkeaikaan varautumisen keinoista. Yksi mahdollinen valinta on tyytyä lakisääteisen eläkejärjestelmän tarjoamaan turvaan. Kansainvälisten eläkeaikaan varautumista koskevien vertailujen kohdalla on tärkeää huomioida maiden erilaiset institutionaaliset rakenteet. Kattava, lakisääteinen eläkejärjestelmä pienentää tarvetta yksityiseen varautumiseen verrattuna tilanteeseen maissa, jossa eläkeaikaan varautuminen perustuu voimakkaammin yksilöllisiin, vapaaehtoisiin eläkeohjelmiin. Toisaalta eläkeajan toimeentulon rakentuessa lakisääteisen eläkejärjestelmän varaan, varautumispäätökseen liittyy olennaisesti kysymys luottamuksesta lakisääteisen järjestelmän kestävyyteen. Kuluttajien erilaiset käsitykset oman eläkeajan pituudesta, mieltymyksistä ja tarpeista, säästämistuotteisiin liittyvistä riskeistä ja lakisääteisen eläkejärjestel-
19 Varautuminen eläkeaikaan vapaaehtoisen säästämisen laajuus 17 män tarjoamasta toimeentulon tasosta aiheuttavat sen, että myös näkemys riittävästä eläkeaikaan varautumisen tasosta vaihtelee. Tavoitellun säästämisen tason lisäksi myös taloudelliset mahdollisuudet säästämiseen vaihtelevat. Kaikki eivät välttämättä voi säästää haluamaansa määrää eläkeaikaa varten siitä yksinkertaisesta syystä, ettei heille jää ylimääräistä mitä säästää. 2.1 Säästämisen ikäprofiili Säästämistä ja eläkeaikaan varautumista tarkastellaan usein elin kaari mallin (Modigliani ja Brumberg 1954) avulla. Sen mukaan kulutus pysyy tasaisena elinkaaren aikana, mutta säästämisaste vaihtelee iän mukaan. Nuorena kulutusta on usein rahoitettava lainarahalla ja säästäminen on negatiivista. Työuran aikana säästäminen on positiivista: ensin nuorena otettu laina maksetaan pois ja sen jälkeen säästetään elinkaaren loppuosaa varten. Työuran jälkeen, eläkeaikana, säästäminen on taas negatiivista, kun kertyneet säästöt käytetään kulutukseen. Elinkaarimallin mukainen vaihtelu säästämisasteissa tuntuu perustellulta. Nuorten kohdalla säästäminen voi olla vaikeaa, sillä opiskeluaikana ja työuran alussa tulot voivat olla alhaiset. Tähän elinkaaren vaiheeseen liittyy usein myös perheen perustaminen ja kodin hankinta. Velkaantuminen tässä elinkaaren vaiheessa voi olla perusteltua. Elinkaaren keskivaiheilla säästetään ja aluksi säästöt menevät velkojen maksuun. Kun velat on maksettu, säästöt alkavat kerryttää varallisuutta. Esimerkiksi asunto voidaan yleensä laskea varallisuudeksi, joka voidaan tarvittaessa realisoida kulutustarpeiden rahoittamiseksi myöhemmässä elinkaaren vaiheessa. Työuran jälkeen työtulojen loputtua kulutustason tasoittaminen on mahdollista purkamalla kertynyttä varallisuutta. Empiiriset löydökset ovat osoittaneet kulutuksen ja säästämisen eroavan elinkaarimallista useissa suhteissa. 2 Kulutuksen ikäprofiili näyttäisi olevan ylösalaisin olevan U-kirjaimen muotoinen sen sijaan, että kulutus pysyisi tasaisena koko elinkaaren ajan. Säästäminen jatkuu usein vielä eläkeiässä. Esimerkiksi Poterba (1994) ja Börsch-Supan ja Lusardi (2003) saavat vertailussaan tuloksen, että säästämisasteet säilyvät selvästi positiivisina myös ikääntyneiden kohdalla. Poterba ym. (2011a) tarkastelivat amerikkalaisten eläkerahastojen käyttöä eläkeiässä. Eläkeiän alkupuolella, vuotiaiden joukossa, eläkerahastosta nostettiin keskimäärin vuodessa vain noin kaksi prosenttia, mikä oli alhaisempi kuin rahas- 2 Attanasio ja Weber (2010) kokoavat yhteen elinkaarimallia käsitteleviä teoreettisia ja empiirisiä tutkimuksia sekä keskustelevat siitä, miten elinkaarimallin oletuksia löyhentämällä voidaan selittää teoreettisen mallin ja empiiristen löydösten välistä eroa.
20 18 ELÄKETURVAKESKUKSEN RAPORTTEJA tojen tuotto noina vuosina. Toisin sanoen tutkimuksen kohdejoukko jatkoi säästämistä eläkerahastoihin vielä eläkeiän alkupuolella sen sijaan, että olisi käyttänyt säästöjään kulutukseen. Hurd ja Rohwedder (2011) toteavat erityisesti yksinasuvien yli 65-vuotiaiden käyttävän säästöjään. Sen sijaan pariskuntien kohdalla varallisuuden laskeminen ikääntymisen myötä on pienempää, ja heillä tulojen ja kulutuksen erotuksena laskettu aktiivinen säästäminen pysyy positiivisena ikääntyessäkin. Säästämisasteiden kehitys elinkaarella vaihtelee huomattavasti eri maiden välillä: joissakin maissa säästämisasteet ovat elinkaarimallin odotusten mukaisesti ensin nousevat ja eläkeiän lähestyessä laskevat, mutta osassa maista säästämisasteet pysyvät vakiona tai jopa nousevat iän myötä. 3 Myös Suomessa säästämistä jatketaan vielä eläkevuosina. Riihelä (2006) toteaa säästämisasteen kasvavan iän myötä ja olevan korkeimmillaan 55 ikävuodesta eteenpäin. Perusmuodossaan elinkaarimalli on yksinkertaistava, eikä sitä voi tulkita vain eläkesäästämistä tarkoittavaksi. Mallin oletusten monipuolistaminen auttaa tulkitsemaan osan empiirisistä tuloksista. Epävarmuudet ja riskit, sekä niihin liittyvät mieltymykset heijastuvat säästämiskäyttäytymiseen. Säästämistä voi motivoida toive jättää perintöä tai varautua yllättäviin menoihin. Nämä tekijät siirtävät säästöjen purkamista myöhemmäksi, mutta eivät muuta odotettua säästämisen ikäprofiilin muotoa (Jappelli ja Modigliani 1998). Eläkeaikaa varten säästämiseen voidaan perustellusti lukea mukaan myös erilaiset julkiset tai työnantajan järjestämät eläkejärjestelmät. Kun lasketaan työuran aikana tehdyt eläkemaksut säästämiseksi ja saadut eläke-etuudet kertyneiden säästöjen purkamiseksi, säästämiskäyttäytyminen alkaa muistuttaa elinkaarimallin mukaista ikäprofiilia (Jappelli ja Modigliani 1998). Myös rationaalisista oletuksista poikkeavat tekijät, kuten tiedon tai kärsivällisyyden puute, voivat johtaa erilaiseen ikäprofiiliin säästämisen ja varallisuuden suhteen. Lyhyen aikavälin kulutusta arvostetaan helposti enemmän kuin kauas tulevaisuuteen liittyvää kulutusta, jolloin säästämispäätöksiä on helppo lykätä. Eläkeajan rahoittamiseen tarkoitettu varallisuus voidaan myös kuluttaa liian nopeasti loppuun. 4 3 Börsch-Supan ja Lusardi (2003) vertailevat säästämistä kuudessa maassa. Alankomaissa, Saksassa ja Yhdysvalloissa säästämisaste nousee ensin ja laskee taas eläkeiän lähestyessä, Italiassa säästämisaste pysyy lähes vakiona iästä riippumatta, ja Japanissa ja Isossa-Britanniassa säästämisasteet näyttäisivät nousevan iän myötä. 4 Psykologisessa taloustieteessä on käsitelty paljon tiedon puutteeseen, sen käsittelyyn tai kulutuksen lykkäämiseen liittyvien vaikeuksien ja mieltymysten vaikutusta säästämispäätöksiin. Maunu ja Tenhunen (2010) esittävät katsauksen eläkesäästämisen näkökulmasta tärkeistä psykologisen taloustieteen tulok sista.
FINANSSIALAN NÄKÖKULMIA HYVINVOINNIN KEHITTÄMISEEN. Innovaatiot sosiaali- ja terveyspalvelujärjestelmässä 3.6.2009, Timo Silvola, FK
FINANSSIALAN NÄKÖKULMIA HYVINVOINNIN KEHITTÄMISEEN Innovaatiot sosiaali- ja terveyspalvelujärjestelmässä 3.6.2009, Timo Silvola, FK Taloudellisen turvallisuuden markkinat Lainsäädännön takaaman järjestyksen
TULEVAISUUDEN TURVAA VAKUUTTAMALLA. Vakuutustutkimus 2012
TULEVAISUUDEN TURVAA VAKUUTTAMALLA Vakuutustutkimus 2012 20.6.2012 1 Tulevaisuuden turvaa vakuuttamalla Sisällysluettelo 1 Tutkimuksen taustaa... 2 2 Vakuutusyhtiötä pidetään luotettavana sopimuskumppanina...
Eläkesäästäminen psykologisen taloustieteen näkökulmasta
Tallamaria Maunu ja Sanna Tenhunen Eläkesäästäminen psykologisen taloustieteen näkökulmasta Eläketurvakeskuksen keskustelualoitteita 2010:8 Tallamaria Maunu (Helsingin yliopisto) ja Sanna Tenhunen (Eläketurvakeskus)
Maksuperusteinen lisäeläke oman eläkesäätiön kautta
Maksuperusteinen lisäeläke oman eläkesäätiön kautta Eläkesäätiöyhdistys ESY www.elakesaatioyhdistys.fi 1 Maksuperusteinen lisäeläke oman eläkesäätiön kautta Työnantajalla on mahdollisuus hoitaa johdon
Mitä mieltä suomalaiset ovat työeläkejärjestelmän perusperiaatteista? Toukokuu 2017
Mitä mieltä suomalaiset ovat työeläkejärjestelmän perusperiaatteista? Toukokuu 2017 Tutkimuksen toteutus IROResearch Oy:n Tuhat suomalaista -tutkimuksen tiedonkeruu tehtiin internetissä IROResearch Oy:n
EL ÄKESUUNNITELMA VARTISSA KUINKA VÄLTÄT RAHOJEN LOPPUMISEN SILLOIN, KUN TARVITSET NIITÄ ENITEN?
EL ÄKESUUNNITELMA VARTISSA KUINKA VÄLTÄT RAHOJEN LOPPUMISEN SILLOIN, KUN TARVITSET NIITÄ ENITEN? UHKAAKO SINUA SÄÄSTÖJEN KUIHTUMINEN KESKEN ELÄKEPÄIVIEN? Onko sinulla selkeä käsitys siitä, miten rahasi
Kansalaisaloitteen otsikko Työeläkeindeksin palauttaminen palkkatasoindeksiksi Aloitteen päiväys 24.9.2015 Aloitteen muoto Ehdotus lainvalmisteluun ryhtymisestä Oikeusministeriön asianumero OM 174/52/2015
04/2017 ELÄKETURVAKESKUKSEN TUTKIMUKSIA TIIVISTELMÄ. Juha Rantala, Marjukka Hietaniemi, Heidi Nyman, Mikko Laaksonen ja Susan Kuivalainen (toim.
04/2017 ELÄKETURVAKESKUKSEN TUTKIMUKSIA TIIVISTELMÄ Juha Rantala, Marjukka Hietaniemi, Heidi Nyman, Mikko Laaksonen ja Susan Kuivalainen (toim.) Työkyvyttömyyseläkkeensaajien eläketurva ja toimeentulo
Taidemaalariliiton eläketutkimus 2010
1 Taidemaalariliitto ry 10.1.2011 Ari Aaltonen, VTM Taidemaalariliiton eläketutkimus 2010 1. Yhteenveto tuloksista Taidemaalariliiton jäsenistön keskuudessa tehty eläketutkimus pyrki selvittämään miten
VANHALLE VARAKSI, TURVAKSI TUTISEVALLE
VANHALLE VARAKSI, TURVAKSI TUTISEVALLE Hyvinvointivaltiota täydentämässä Jukka Lassila Tarmo Valkonen Julkaisĳa: Elinkeinoelämän Tutkimuslaitos ETLA Kustantaja: Taloustieto Oy Kannen valokuva: www.freephotos.com
PS-sopimusten sekä vakuutusten kulujen ja tuottojen ilmoittamisesta
PS-sopimusten sekä vakuutusten kulujen ja tuottojen ilmoittamisesta Vero2013, Helsinki 13.3.2013 Finanssivalvonta Finansinspektionen Financial Supervisory Authority 13.3.2013 Antti Lampinen 0 Tausta Vakuutusvalvontaviraston
Talouden lukutaitoa oppimassa Esitelmä Talous- ja velka-asioiden ajankohtaispäivässä 9.12.2014
Talouden lukutaitoa oppimassa Esitelmä Talous- ja velka-asioiden ajankohtaispäivässä 9.12.2014 Professori Olli-Pekka Ruuskanen Vakuutustiede Tampereen yliopiston johtamiskorkeakoulu Taloudellinen lukutaito